cyanic-selkie/wikianc huggingface dataset:
বনপাড়া পৌরসভা
শিক্ষার হার
২০১১ সালের আদমশুমারি অনুযায়ী বনপাড়া পৌরসভার সাক্ষরতার হার ৭৪%।
সালমা খাতুন (ট্রেন চালক)
সালমা খাতুন (জন্ম: ১ জুন, ১৯৮৩) বাংলাদেশের প্রথম নারী ট্রেন চালক। ২০০৪ সালে বাংলাদেশ রেলওয়েতে সহকারী চালক হিসেবে যোগদানের মাধ্যমে তিনি দেশের প্রথম নারী হিসেবে ট্রেন চালনা পেশায় আসেন ।
জন্ম
টাঙ্গাইল জেলার ভূঞাপুরের অর্জুনা গ্রামে জন্ম গ্রহণ করেন (১৯৮৩)।
শিক্ষা ও কর্মজীবন
অর্জুনা মুহসীন উচ্চ বিদ্যালয় থেকে এসএসসি (২০০০) এবং কুমুদিনী সরকারি কলেজ থেকে প্রথম বিভাগে এইচএসসি পাস করেন (২০০২)। তৎকালীন জগন্নাথ বিশ্ববিদ্যালয় কলেজে(বর্তমান জগন্নাথ বিশ্ববিদ্যালয়)প্রাণিবিজ্ঞান বিভাগে ভর্তি হন।কবি নজরুল সরকারি কলেজ থেকে ২০১৫ সালে মাস্টার্স করেছেন সালমা। এর আগে বিএসএস ডিগ্রি ও বিএড কোর্স সম্পন্ন করেছেন। প্রচলিত পেশার বাইরে সালমা খাতুন নিজের ইচ্ছাতেই ট্রেন চালক হিসেবে কাজ শুরু করেন। ২০০৪ সালে তার কর্মজীবনের সূচনা হয় সহকারী লোকোমাস্টার হিসেবে। বাংলাদেশে রেলওয়েতে এখন আরও অন্তত ১৫ জন নারী ট্রেন চালক থাকলেও এর সূচনা হয়েছিলো সালমা খাতুনের মাধ্যমেই। এখন মূল চালকের সহকারী হিসেবে থাকলেও আর কিছুদিন পরেই পূর্ণাঙ্গ চালক হিসেবে তিনি একাই চালাবেন আন্ত:নগর ট্রেন। একজন সহকারী চালককে পূর্ণাঙ্গ চালক হতে দশ বছরেরও বেশি সময় লাগে। কারণ শুধু ট্রেন চালানোই নয় তাদের শিখতে হয় যান্ত্রিক ও কারিগরি অনেক বিষয়ও।
ব্যক্তিগত জীবন
কৃষক বাবা বেলায়েত হোসেন ও গৃহিনী মা তাহেরা খাতুনের ৫ সন্তানের মধ্যে চতুর্থ সালমা খাতুনের জন্ম টাঙ্গাইলে ১৯৮৩ সালের ১লা জুন।তার আরও তিন ভাই ও এক বোন রয়েছে। ব্যক্তিগত জীবনে বিবাহিত সালমা খাতুনের স্বামী জজকোর্টে কাজ করেন।
এমপেগ-১
এমপেগ-১ বা MPEG-1 এমপেগ সমর্থিত অডিও ও ভিডিও কোডিং ও সংকোচনের প্রমিত মান। ভিডিও সিডিতে (VCD) এমপেগ-১ ব্যবহৃত হয়। তবে কিছু কিছু ডিভিডি ভিডিওতেও এটি ব্যবহৃত হয়েছে। সাধারণ ভিসিডির এমপেগ-১ এর ছবি ও শব্দের মান ভিএইচএস টেপের মানের সমতুল্য।
এমপেগ-১ এর অডিও স্তর ৩ একটি জনপ্রিয় অডিও ফরম্যাট যা এমপি৩ নামে পরিচিত। সস্তা ও শক্তিশালী ডিকোডিং হার্ডওয়ারের উন্নতির ফলে এমপেগের জটিল ও উচ্চতর ফরম্যাট এমপেগ-২ এবং এমপেগ-৪ প্রণীত হয়েছে। এসব ফরম্যাট অনেক জটিল এবং উচ্চ ক্ষমতার হার্ডওয়ারের জন্য উপযোগী, তবে এতে কোডিং দক্ষতা বেশি।
এমপেগ-১ নিচের কয়েকটি ধাপে বিভক্ত:
তথ্যসূত্র: ISO/IEC JTC1/SC29/WG11 (জুন ১৯৯৬)
ইতিহাস
ভিডিও কনফারেন্সের জন্য ১৯৮০ এর দশকে প্রস্তাবিত এইচ.২৬১ ফরম্যাট থেকে ১৯৯০ দশকে এমপেগ-১ ফরম্যাটের উৎপত্তি হয়েছে। মুভিং পিকচার এক্সপার্টস গ্রুপ (এমপেগ) কীভাবে ভিডিওকে সিডি-রমে সংরক্ষণ করা যায় তা নিয়ে গবেষণা করে। এই গবেষণার ফলশ্রুতিতেই এমপেগ-১ ফরম্যাট তৈরি হয়েছে।
এমিপেগ-১ ভিডিও
প্রথমে ১.৫ মেগাবিট/সেকেন্ড গতির তথ্য প্রবাহের ভিডিও চিত্রের জন্য এমপেগ-১ এর নকশা করা হয়েছিল। এর রেজিউলেশন ছিল ৩৫২x২৪০ (২৯.৯৭ ফ্রেম প্রতি সেকেন্ডে) / ৩৫২x২৮৮ (২৫ ফ্রেম প্রতি সেকেন্ডে)। যদিও কম মানের রেজিউলেশনের জন্যই এমপেগ-১ বেশি ব্যবহৃত হয় তবে এমপেগ-১ এর নকশায় ৪০৯৫x৪০৯৫ এর নিচের সকল রেজিউলেশনে ভিডিও চিত্রগ্রহণ সম্ভব।
বর্তমানে এমপেগ-১ এমপেগ গোত্রের সবচেয়ে বেশি ব্যবহৃত ফরম্যাট; প্রায় সকল কম্পিউটার ও ভিসিডি/ডিভিডি প্লেয়ারে এমপেগ-১ চলে।
এমপেগ-১ এর সবচেয়ে বড় অসুবিধা হচ্ছে এটি কেবল প্রোগ্রেসিভ স্ক্যান সমর্থন করে। এই অসুবিধা দূর করার জন্য এমপেগ-২ ফরম্যাট নির্মিত হয়েছে।
আরো দেখুন
সম্পর্কিত স্ট্যান্ডার্ড:
কুয়েনলুন পর্বতমালা
কুয়েনলুন পর্বতমালা বা কুনলুন পর্বতমালা (চীনা - 崑崙山 / 昆仑山; ফিনিন প্রতিবর্ণীকরণ - Kūnlún Shān; উচ্চারণ - [kʰu̯ə́nlu̯ə̌n ʂán]; মঙ্গোলীয় -  Хөндлөн Уулс; উচ্চারণ - হুন্ডলুন) হল মধ্য এশিয়ার একটি অন্যতম দীর্ঘ ও উচ্চ পর্বতমালা। ৩০০০ কিলোমিটারেরও চেয়ে বেশি দীর্ঘ ও ৭০০০ মিটারেরও বেশি উচ্চ এই পর্বতশ্রেণী পামির গ্রন্থি থেকে উদ্ভূত হয়ে তিব্বতীয় মালভূমির উত্তর সীমা বরাবর পূর্বে উত্তর চীনের সমভূমি পর্যন্ত বিস্তৃত। এর উত্তরে রয়েছে তারিম বেসিন, কানসু করিডোর ও ওয়েই নদী। এই পর্বতমালার সর্বোচ্চ শৃঙ্গ হল লিউশি শান (৭১৬৭ মিটার)।
সীমানা ও বিস্তৃতি
পশ্চিমে এই পর্বতশ্রেণীর শুরু তাজিকিস্তানের অন্তর্ভুক্ত পামির গ্রন্থি থেকে। এখানে ইয়ারখন্দ নদী উপত্যকা প্রাকৃতিকভাবে তাকে পামির গ্রন্থি থেকে পৃথক করেছে; এরপর কিছুদূর পূর্বে এগিয়ে এসে পড়ে কারাকোরাম গিরিবর্ত্ম (৫৫৭৫ মিটার)। এই গিরিবর্ত্ম কারাকোরাম পর্বতমালা ও কুয়েনলুন পর্বতশৃঙ্খলের মধ্যে প্রাকৃতিক সীমানা হিসেবে স্বীকৃত। এরপর চীনের দুই প্রদেশ জিনজিয়াং ও তিব্বত স্বশাসিত অঞ্চলের সীমানা বরাবর এই পর্বতমালা আরও পূর্বদিকে বিস্তৃত হয়ে পূর্ব-মধ্য চীনের সিংহাই প্রদেশের মধ্য দিয়ে বিস্তৃত সিনো-তিব্বতীয় পর্বতমালার সাথে মিলিত হয়েছে। প্রস্থে এই পর্বতমালা বিভিন্ন স্থানে বিভিন্ন দৈর্ঘ্যের হলেও খুব কম সময়ই তা ২০০ কিলোমিটার বা ১২৫ মাইলেরও বেশি।
এই পর্বতশৃঙ্খলের সুদীর্ঘ উত্তরসীমানা জুড়ে রয়েছে তারিম বেসিন, তাকলামাকান মরুভূমি ও গোবি মরুভূমি। কিন্তু এর দক্ষিণদিকে তিব্বতীয় মালভূমি। এই মালভূমির নিজেরই উচ্চতা যেহেতু গড়ে ১৫০০০ ফিট বা ৪৬০০ মিটার, ফলে কুয়েনলুন পর্বতের দক্ষিণদিকের ঢালের উচ্চতা খুব বেশি নয়, ৫০০০ ফিট (১৫০০ মিটার) বা তার কম। কিন্তু উত্তরের মরুভূমি অঞ্চল থেকে দক্ষিণে তিব্বতীয় মালভূমিতে আসার ক্ষেত্রে এই পর্বতমালা এক সুউচ্চ বরফঢাকা দুর্গম প্রাচীরের মতোই অবস্থান করে তিব্বতকে পশ্চিম চীনের শুষ্ক মরুভূমি অঞ্চল থেকে সম্পূর্ণ পৃথক করে রেখেছে।
ভৌগোলিক বৈশিষ্ট্য
thumb|250px|পশ্চিম কুয়েনলুন পর্বতমালার মধ্য দিয়ে প্রবাহিত [[কারাকাশ নদী|কারাকাশ নদীর খাত; তিব্বত-জিনজিয়াং রোড থেকে ২০০৪ সালের সেপ্টেম্বর মাসে তোলা।|left]] এই পর্বতমালা বাস্তবে তিনটি সমান্তরাল পর্বতশৃঙ্খল নিয়ে তৈরি। বিশেষ করে পশ্চিম কুয়েনলুনে এই তিনটি সমান্তরাল পর্বতশৃঙ্খল যথেষ্ট পরিষ্কারভাবেই বোঝা যায়। পামির গ্রন্থি থেকে যেখানে কুয়েনলুন পর্বতমালার উৎপত্তি, সেখানে পূর্বদিকে বেরিয়ে আসা একটি বাহুতে বস্তুত এই পর্বতশ্রেণীর সর্বোচ্চ শৃঙ্গগুলি অবস্থিত। এর মধ্যে কোঙ্গুর পর্বত (২৫,৩২৫ ফিট বা ৭৭১৯ মিটার), মুজতাগাতা পর্বত (২৪,৭৫৭ ফিট বা ৭৪৫৬ মিটার), প্রভৃতি উল্লেখযোগ্য। কিন্তু অনেক বিশেষজ্ঞের মতে এই পর্বতগুলি কুয়েনলুনের থেকে পামির গ্রন্থির সাথেই বেশি সংযুক্ত। সেই হিসেবে এই পর্বতমালার সবচেয়ে উঁচু শৃঙ্গ হল তিব্বত ও জিনজিয়াং প্রদেশের সীমানায় অবস্থিত লিউশি শান (২৩,৫১৪ ফিট বা ৭১৬৭ মিটার)। এই পর্বতটি কুয়েনলুন পর্বতমালার প্রধান পর্বতশৃঙ্খলের কেরিয়া অঞ্চলে অবস্থিত।
নদী
বেশ কয়েকটি গুরুত্বপূর্ণ নদীর উৎস এই পর্বতে অবস্থিত। এদের মধ্যে কারাকাশ নদী (কালো জেড নদী) ও ইউরুংকাশ নদী (শ্বেত জেড নদী) উল্লেখযোগ্য। দ্বিতীয় নদীটি খোটান মরুদ্যানের মধ্য দিয়ে তাকলামাকান মরুভূমির মধ্যে বয়ে গেছে।
আগ্নেয়গিরি
৭০টিরও বেশি আগ্নেয়পর্বত নিয়ে কুয়েনলুন আগ্নেয়মেখলা গঠিত। তবে এই পর্বতগুলোকে পৃথিবীর বিভিন্ন জানা আগ্নেয়পর্বতগুলির তালিকার মধ্যে সাধারণভাবে এখনও গণ্য করা হয় না। তবে এগুলি রীতিমতোই উঁচু পর্বত (সর্বোচ্চ উচ্চতা ১৯,০৫৫ ফিট বা ৫৮০৮ মিটার)। যদি এগুলিকে আগ্নেয়পর্বতের তালিকায় গণ্য করা হয়, তবে এগুলি চীন তথা এশিয়ার সর্বোচ্চ আগ্নেয়গিরির সম্মান জিতে নেবে। একমাত্র কিলিমাঞ্জারো পর্বতই আগ্নেয়গিরি হিসেবে এগুলির চেয়ে উচ্চ। বর্তমানে অবশ্য এশিয়ার সর্বোচ্চ আগ্নেয়গিরির স্বীকৃতি পেয়ে থাকে উত্তর ইরানে তেহরান শহরের কাছে অবস্থিত সক্রিয় আগ্নেয়গিরি দামভান্দ পর্বত (৫৬৭০ মিটার)। কুয়েনলুন পর্বতমালার আগ্নেয়মেখলা থেকে শেষ যে অগ্নুৎপাতের খবর জানতে পারা যায় তা ১৯৫১ সালের।
যোগাযোগ ব্যবস্থা
দুর্গম ও জনবিরল এই সমগ্র অঞ্চলটিতে যোগাযোগব্যবস্থা এখনও পর্যন্ত যথেষ্ট অনুন্নত। তবে কয়েকটি রাস্তা এই পর্বতাঞ্চলের মধ্য দিয়ে গিয়েছে। এগুলির মধ্যে ২১৯ নং হাইওয়ে জিনজিয়াং প্রদেশের ইয়েছেং থেকে তিব্বতের লাৎসে যাওয়ার পথে কুয়েনলুন পর্বত অতিক্রম করেছে। আরেকটি গুরুত্বপূর্ণ রাস্তা ১০৯ নং হাইওয়ে এই পর্বতমালার মধ্য দিয়ে লাসা থেকে গোলমুদ পর্যন্ত বিস্তৃত।
ভূতাত্ত্বিক বৈশিষ্ট্য
ভূতাত্ত্বিক দিক থেকে কুয়েনলুন একটি নবীন ভঙ্গিল পর্বতশ্রেণী। এই পর্বতশ্রেণী ইউরেশীয় প্লেট ও ভারতীয় উপমহাদেশীয় প্লেটের সংযোগস্থলের একরকম উপরে অবস্থিত। তুলনামূলকভাবে স্থির ইউরেশীয় পাত ও ক্রমশ উত্তর মুখে আগুয়ান উপমহাদেশীয় পাতের সংঘর্ষের ফলে প্রাগ্‌-ঐতিহাসিক টেথিস সাগরের অবলুপ্তি ঘটে যে বিভিন্ন পর্বতমালা ও উচ্চ মালভূমি অঞ্চলের সৃষ্টি হয়েছে, এই পর্বতশ্রেণী তারই অঙ্গ।
উল্লেখযোগ্য শৃঙ্গ
কুয়েনলুন পর্বতমালায় ৬০০০ মিটার বা তার বেশি উচ্চতার পর্বতের সংখ্যা ২০০'রও বেশি। এর মধ্যে উল্লেখযোগ্য ক'টি শৃঙ্গ হল -
ফ্রাঙ্কলিন স্টিফেনসন
ফ্রাঙ্কলিন দাকস্তা স্টিফেনসন (Franklyn Stephenson; জন্ম: ৮ এপ্রিল, ১৯৫৯) বার্বাডোসের সেন্ট জেমস এলাকায় জন্মগ্রহণকারী বিখ্যাত ও সাবেক ওয়েস্ট ইন্ডিয়ান প্রথম-শ্রেণীর ক্রিকেট তারকা। চারটি মহাদেশে বিভিন্ন দলের সদস্যরূপে প্রথম-শ্রেণীর ক্রিকেটে অংশগ্রহণ করেছেন। দলে তিনি মূলতঃ অল-রাউন্ডার ছিলেন। মাঝারিসারির মারকুটে ডানহাতি ব্যাটসম্যান হিসেবে খেলার পাশাপাশি ডানহাতে ফাস্ট বোলিং করতেন ফ্রাঙ্কলিন স্টিফেনসন।
প্রথম-শ্রেণীর ক্রিকেট
স্বর্ণালী সময়ে আরোহণকালে প্রকৃত ফাস্ট বোলারের দায়িত্ব পালন করতেন। পাশাপাশি ধীরগতিসম্পন্ন বলের প্রবর্তক তিনি ও একদিনের ক্রিকেটে প্রথম বোলার হিসেবে নিয়মিতভাবে এ ধরনের বল করতেন। প্রকৃত অল-রাউন্ডার হিসেবে ফ্রাঙ্কলিন স্টিফেনসন ১৯৭৮ সালে ওয়েস্ট ইন্ডিজের যুবদলের পক্ষে প্রথমবারের মতো ইংল্যান্ড গমন করেন। এরপর আট মাসেরও কম সময়ের মধ্যে ১৯৮১সালে অক্টোবরের শেষদিকে প্রথম-শ্রেণীর ক্রিকেটে অভিষিক্ত হন। প্রথমে অস্ট্রেলিয়ায় তাসমানিয়া, এরপর নিজ জন্মভূমি বার্বাডোস ও অবশেষে ইংরেজ কাউন্টি ক্রিকেটে গ্লুচেস্টারশায়ারের পক্ষে খেলেছেন। তবে, অভিষেক খেলার পর ১৯৮২-৮৩ মৌসুমে চতুর্থ মহাদেশের দলে অংশগ্রহণের পর বিপত্তি ঘটতে শুরু করে।
লরেন্স রো ও আলভিন কালীচরণের নেতৃত্বে বিদ্রোহী ওয়েস্ট ইন্ডিজ একাদশের সদস্যরূপে দক্ষিণ আফ্রিকা সফরে যান। বিশ্ব ক্রিকেট থেকে তৎকালীন বর্ণবৈষম্যবাদী দক্ষিণ আফ্রিকায় টেস্ট ও একদিনের আন্তর্জাতিকে অংশ নেন তারা। ফলশ্রুতিতে দলের প্রত্যেক সদস্যকেই আজীবনের জন্য সকল স্তরের ক্রিকেট খেলতে নিষেধাজ্ঞা প্রদান করা হয়। ১৯৮৯ সালে এ নিষেধাজ্ঞা প্রত্যাহার করা হলেও ফ্রাঙ্কলিন স্টিফেনসনকে আর টেস্ট খেলতে দেখা যায়নি। বৈশ্বিক পর্যায়ে তাকে অন্যতম সেরা ক্রিকেটারের মর্যাদা দেয়া হলেও ওয়েস্ট ইন্ডিজের পক্ষে টেস্ট খেলার সুযোগ পাননি।
বিদ্রোহী সদস্যদের অনেকের ন্যায় স্টিফেনসনকে ওয়েস্ট ইন্ডিয়ান ক্রিকেটে খেলতে দেখা যায়। ১৯৮৯-৯০ মৌসুমের রেড স্ট্রিপ কাপ সিরিজে বার্বাডোসের পক্ষে খেলেন। তবে, খেলোয়াড়ী জীবনের অধিকাংশ সময়ই ইংরেজ কাউন্টি দল ও দক্ষিণ আফ্রিকায় ফ্রি স্টেটের পক্ষে খেলেছেন তিনি।
কাউন্টি ক্রিকেট
১৯৮৮ সালে নটিংহ্যামশায়ারের পক্ষে প্রথম মৌসুম অতিবাহিত করেন ফ্রাঙ্কলিন স্টিফেনসন। প্রথম মৌসুমটি দূর্দান্তভাবে অতিক্রম করেন। ১৯৬৯ সাল থেকে ইংরেজ প্রথম-শ্রেণীর খেলা কম আয়োজনের প্রেক্ষিতে একমাত্র খেলোয়াড় হিসেবে নিউজিল্যান্ডীয় বিখ্যাত অল-রাউন্ডার রিচার্ড হ্যাডলি’র ১০০০ রান ও ১০০ উইকেট প্রাপ্তির ন্যায় ডাবল লাভের পর ১৯৮৮ সালে সর্বশেষ ক্রিকেটার হিসেবে তিনি এ কৃতিত্বের অধিকারী হন। এ মৌসুমে ১০১৮ রান ও ১২৫ উইকেট পান তিনি। ফলশ্রুতিতে পরের বছর উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি। এছাড়াও, ক্রিকেট সোসাইটি’র পক্ষ থেকে শীর্ষস্থানীয় অল-রাউন্ডারের মর্যাদা দেয়া হয়। তন্মধ্যে, মৌসুমের চূড়ান্ত খেলায় ইয়র্কশায়ারের বিপক্ষে উভয় ইনিংসে নটসের পক্ষে সেঞ্চুরি করার পাশাপাশি ১১ উইকেট লাভ করেন। অসাধারণ ক্রীড়াশৈলী প্রদর্শন করা স্বত্ত্বেও নটসরা ১২৭ রানের ব্যবধানে পরাভূত হয়েছিল।
পরবর্তী তিন মৌসুমেও নিরবিচ্ছিন্নভাবে তিনি তার এই কার্যকর অল-রাউন্ড নৈপুণ্য অব্যাহত রাখেন। ১৯৯২ সালে সাসেক্সে স্থানান্তরিত হন। সেখানে তিনি আরও চার মৌসুম খেলেন। ১৯৯৪ সালে ৭৫০ রান ও ৬৭ উইকেট নিয়ে শীর্ষস্থানীয় অল-রাউন্ডার হন।
অবসর
১৯৯৫ সালের পর ইংরেজ কাউন্টি ক্রিকেট থেকে অবসর নেন ও দক্ষিণ আফ্রিকান ঘরোয়া ক্রিকেটে অংশ নেন। ১৯৯৬-৯৭ মৌসুমের পর আর খেলার জগতে ফিরে আসেননি তিনি। ক্রিকেট খেলার পাশাপাশি দক্ষ গল্ফার হিসেবে ফ্রাঙ্কলিন স্টিফেনসনের সুনাম ছিল।
মিফতা উদ্দিন চৌধুরী রুমী
রাজনৈতিক ও কর্মজীবন
মিফতা উদ্দিন চৌধুরী রুমী হাইকোর্টের সাবেক বিচারপতি ও সুনামগঞ্জ জেলার রাজনিতিবিদ। তিনি সুনামগঞ্জ জেলা বিএনপির সাবেক সহ-সভাপতি ও ১৯৯৬ সালের ষষ্ঠ জাতীয় সংসদ নির্বাচনে সুনামগঞ্জ-২ (দিরাই-শাল্লা) আসন থেকে বিএনপির এমপি ছিলেন।
ডিম
পাখির ডিম সহ বিভিন্ন ডিম (পরিচিতির জন্য ছবিতে ক্লিক করুন)|right|200px|thumbnail বেশিরভাগ পাখি ও সরীসৃপে ডিম হল নিষিক্ত ডিম্বাণুর মাধ্যমে সৃষ্ট জাইগোট। ডিম্বস্ফোটোনের জন্যে ডিমের ভেতর যথাযথ তাপমাত্রা বজায় রাখার ব্যবস্থা থাকে এবং ভ্রূণের প্রয়োজনীয় পুষ্টি ও নিরাপত্তাও ডিম সরবরাহ করে। ভ্রূণ পরিণতি লাভ করার পর ডিম ফুটে বেরিয়ে আসে। কিছু ভ্রুণের ডিমের খোলস ভাঙ্গার জন্যে অস্থায়ী ডিম দাঁতও থাকতে দেখা যায়।
ওভিপ্যারাস প্রাণিরা ডিম পেড়ে থাকে, মায়ের শরীরের অভ্যন্তরের ভ্রুণের খুবই সামান্য বা কোন বিকাশই ঘটে না। ডিম পর্যবেক্ষণ ও সংগ্রহ করার বিদ্যাকে উওলজি বলা হয়।
সরীসৃপ, পাখি এবং অন্যান্য প্রাণী যারা জলে ডিম পাড়ে না, তাদের ডিম একটি রক্ষাকারী আবরণে আবৃত থাকে, যাকে ডিমের খোসা বলা হয়। এই আবরণ নমনীয় বা অনমনীয় - দুইই হতে পারে। যে বিশেষ ঝিল্লি দ্বারা ডিম প্রতিপালিত হয় তা সকল এমনিটোনেরই বৈশিষ্ট্য, যার মধ্যে স্তন্যপায়ীরাও অন্তর্ভুক্ত।
ডিমের পুষ্টি গুণ
ডিম একটি সহজলভ্য ও উন্নতমানের আমিষজাতীয় খাদ্য; যাতে রয়েছে প্রাকৃতিক ভিটামিন, যা দেহগঠনে গুরুত্বপূর্ণ ভূমিকা পালন করে। সব ধরনের ডিমে রয়েছে অতি মূল্যবান ওমেগা-৩, যা হৃৎপিণ্ডকে কার্যকর রাখতে সাহায্য করে। একটি মাঝারি আকারের রান্না করা ডিমে (50 গ্রাম) 78 ক্যালোরি, 6.29 গ্রাম প্রোটিন, 0.56 গ্রাম কার্বোহাইড্রেট এবং 5.3 গ্রাম মোট ফ্যাট রয়েছে, যার মধ্যে 1.6 গ্রাম স্যাচুরেটেড ফ্যাট, 2.0 গ্রাম মনোস্যাচুরেটেড ফ্যাট, 0.7 গ্রাম ফ্যাট, 0.7 গ্রাম। এবং 186 মিলিগ্রাম কোলেস্টেরল।
মুরগির ডিমের পুষ্টি গুণ
একটি সাধারণ মুরগির ডিমে প্রোটিন আছে প্রায় ছয় গ্রাম, যাতে রয়েছে মানবদেহের জন্য অত্যাবশ্যকীয় নয়টি অ্যামিনো অ্যাসিড। মুরগির ডিমে রয়েছে অতি মূল্যবান ওমেগা-৩, যা হৃৎপিণ্ডকে কার্যকর রাখতে সাহায্য করে। কোলিন ডিমের একটি গুরুত্বপূর্ণ উপাদান, যা গর্ভবতী মায়ের মস্তিষ্কজনিত জটিলতা দূরীকরণে সহায়তা করে, গর্ভাবস্থায় শিশুর মেধা ও স্মৃতি বৃদ্ধিতে সহায়তা করে। ডিমে আছে ফলিক অ্যাসিড অথবা ফোলেট, যা ত্রুটিপূর্ণ সন্তান জন্মদানের ঝুঁকি কমায়।এ ছাড়া রয়েছে সেলেনিয়াম, যা মানুষের মানসিক চাপ কমাতে সহায়তা করে এবং ক্যানসার, বিশেষত প্রোস্টেট ক্যানসার রোধে সহায়তা করে। ডিমে রয়েছে ৫ গ্রাম কোলেস্টেরল, যার প্রায় ৩.৫ গ্রাম উপকারী ও ভালো কোলেস্টেরল, যা মানুষের দৈনন্দিন কার্যক্রমে প্রয়োজন, হৃদরোগ ও স্ট্রোকের ঝুঁকি কমায়। ডিমে রয়েছে লিউটিন ও জিয়াজ্যান্থিন, যা চোখের ছানি পড়া রোধে সহায়তা করে। বিশেষজ্ঞদের মতে, একজন সুস্থ মানুষ দিনে একটি ডিম খেতে পারে। জাতিসংঘের কৃষি ও খাদ্য সংস্থার সুপারিশ অনুযায়ী বছরে প্রত্যেক মানুষের গড় ডিম গ্রহণ ন্যূনতম ১০৪ টি হওয়া উচিত। ডিমের সাদা অংশে ৬ গ্রাম প্রটিন ও হলুদ অংশে ৬ গ্রাম প্রটিন রয়েছে। ডিমে ক্যালসিয়াম রয়েছে।
বিশ্ব ডিম দিবস
ডিমের পুষ্টি গুণ গুরুত্ব অনুধাবন করে ভোক্তা ও উৎপাদক উভয়কেই সচেতন করার জন্য প্রতিবছর অক্টোবর মাসের দ্বিতীয় শুক্রবার উদযাপিত হয় বিশ্ব ডিম দিবস।
প্রাক-ইসলামি আরবীয় বর্ষপঞ্জি
প্রাক-ইসলামি আরবে বেশ কিছু বর্ষপঞ্জি ব্যবহার করা হত। প্রাচীন দক্ষিণ আরবের বর্ষপঞ্জির শিলালিপিগুলো বেশ কয়েকটি স্থানীয় বর্ষপঞ্জির ব্যবহার প্রকাশ করে। অন্তত এই দক্ষিণ আরবীয় বর্ষপঞ্জিগুলোর মাঝে কিছু বর্ষপঞ্জি সৌরচান্দ্রিক ব্যবস্থা অনুসরণ করে। মধ্য আরব, বিশেষ করে মক্কার জন্য, সূত্র-লিপি প্রমাণের অভাব রয়েছে, তবে আব্বাসীয় যুগের মুসলিম লেখকদের লেখায় বিশদ বিবরণ পাওয়া যায়। কিছু ইতিহাসবিদ মনে করেন যে মধ্য আরবে ব্যবহৃত প্রাক-ইসলামি বর্ষপঞ্জি ছিল আধুনিক ইসলামি বর্ষপঞ্জির অনুরূপ একটি সম্পূর্ণরূপে চন্দ্র পঞ্জিকা। অন্যরা এই ব্যাপারে একমত যে প্রাক-ইসলামি বর্ষপঞ্জিটি মূলত একটি চন্দ্র বর্ষপঞ্জি ছিল, তবে বলা হয় যে হিজরতের প্রায় ২০০ বছর আগে এটিকে একটি চন্দ্র বর্ষপঞ্জিতে রূপান্তরিত করা হয়েছিল, যার ঋতুতে তীর্থযাত্রা রাখার জন্য বছরে একটি আন্তঃগণনাকৃত মাস যোগ করা হত, যখন ব্যবসা সবচেয়ে বেশি হত।
প্রাক-ইসলামি দিনের নাম
প্রাক-ইসলামি আরবের সপ্তাহের দিনগুলোর নাম আল্লাহর পৃথিবী সৃষ্টি করার ৭ দিনের সাথে সামঞ্জস্যপূর্ণ করতে ইসলামি যুগে পরিবর্তন করা হয়, যেমনটি আদিপুস্তকের প্রথম অধ্যায়ে বর্ণিত হয়েছে। এর পূর্বে, প্রাক-ইসলামি আরবীয় সপ্তাহের দিনগুলো ছিল:
প্রাক-ইসলামি মাসের নাম
এই প্রাক-ইসলামি মাসগুলোর নামের উৎস হল "কুরাআন-নামল" নামে বেশি পরিচিত আল-হুসাইন আল-হুনাঈ আদ-দুসাই এর হাসান (মৃত্যু ৩০৯ হিজরি / ৯২১ খ্রিস্টাব্দ) রচিত" আল-মুনতাখাব মিন গারিব কালাম আল-আরব আবু আল-হাসান আলী বিন আল-হাসান বিন, এবং ইবনে মানুরের লিসান আল-আরব (মৃত্যু ৭১১ হিজরি / ১৩১১ খ্রিস্টাব্দ)। আল-বিরুনি ও আল-মাসুদি পরামর্শ দিয়েছেন যে প্রাচীন আরবরা মুসলিমদের মতো একই মাসের নাম ব্যবহার করত, যদিও তারা প্রাক-ইসলামি আরবদের দ্বারা ব্যবহৃত অন্যান্য মাসের নামও তুলে ধরেছেন।
চারটি হারাম মাস
ইসলামিক ঐতিহ্য এই ব্যাপারে একমত যে তিহামা, হেজাজ এবং নজদের আরবদের নিকট অনুমোদিত (হালাল) এবং নিষিদ্ধ (হারাম) মাসের মধ্যে দুটি ধরনের পার্থক্য ছিল। নিষিদ্ধ মাসগুলি ছিল চারটি মাস যেখানে যুদ্ধ নিষিদ্ধ থাকত, সেগুলো ছিল যথাক্রমে রজব এবং হজ্জের মৌসুমের চারপাশের তিনটি মাস, জিলক্বদ, জিলহজ্জ ও মুহাররম। নিষিদ্ধ মাসের অনুরূপ ধারণাটি প্রকোপিয়াস দ্বারাও প্রমাণিত হয়েছে, যেখানে তিনি একটি যুদ্ধবিগ্রহের বর্ণনা করেছেন যে, দ্বিতীয় আল-মুনজির নামক পূর্ব আরবের লাখমীয় শাসক ৫৪১ খ্রিস্টাব্দের গ্রীষ্মকালীন অয়নকালে দুই মাসের জন্য সম্মানিত হয়েছিল। যাইহোক, মুসলিম ঐতিহাসিকরা এই মাসগুলিকে একটি নির্দিষ্ট ঋতুর সাথে যুক্ত করেন না।
নাসি'
কুরআন চারটি নিষিদ্ধ মাসকে নাসি' (ٱلنَّسِيءআন-নাসি) এর সাথে যুক্ত করেছে, , নাসি একটি শব্দ যার আক্ষরিক অর্থ "স্থগিত করা"। মুসলিম ঐতিহ্য অনুসারে, স্থগিত করার সিদ্ধান্তটি কিনানাহ গোত্রের একজন ব্যক্তি যিনি কিনানার আল-কালামাস নামে পরিচিত এবং তার বংশধরদের দ্বারা পরিচালিত হত।
এটি একটি প্রারম্ভিক সাবাইয়ীয় শিলালিপি দ্বারা নিশ্চিত করা হয়েছে, যেখানে যুদ্ধের কারণে একটি ধর্মীয় আচার "স্থগিত" (নাসি ) লেখা হয়েছে। এই শিলালিপির প্রেক্ষাপট অনুসারে, নাসি' ক্রিয়াপদের সাথে আন্তঃকালকরণের সাথে কোন সম্পর্ক নেই, তবে শুধুমাত্র বর্ষপঞ্জির মধ্যেই চলমান ধর্মীয় ঘটনাগুলির সাথে তা সম্পৃক্ত। এই প্রাচীন শিলালিপি এবং কোরানের ধর্মীয় ধারণার মধ্যে সাদৃশ্য ইঙ্গিত করে যে অ-বর্ষপঞ্জির স্থগিতকরণও নাসি'- এর কোরানের অর্থের সাথে সামঞ্জস্যপূর্ণ। এইভাবে ইসলামের বিশ্বকোষের উপসংহারে বলা হয়েছে "[নাসি'] এর আরবি পদ্ধতি শুধুমাত্র মক্কার আশেপাশে হজ্জ ও এর সাথে সম্পর্কিত মেলাগুলিকে বছরের একটি উপযুক্ত মৌসুমে স্থানান্তরিত করার উদ্দেশ্যে করা হতে পারে। এটি সাধারণভাবে পালন করার জন্য একটি নির্দিষ্ট বর্ষপঞ্জি প্রতিষ্ঠার উদ্দেশ্যে ছিল না।"
অন্যান্যরা একমত যে এটি মূলত একটি চন্দ্র বর্ষপঞ্জি ছিল, তবে পরামর্শ দেওয়া হয় যে হিজরতের প্রায় ২০০ বছর পূর্বে এটি একটি সৌরচান্দ্রিক বর্ষপঞ্জিতে রূপান্তরিত হয়েছিল যাতে সময়ে সময়ে একটি আন্তঃগণনাকৃত মাস যুক্ত করা হয় যাতে বছরের ঋতুতে তীর্থযাত্রা ঠিক রাখা যায় যখন পণ্যসামগ্রী সবচেয়ে বেশি বিক্রয় হত। এই ব্যাখ্যাটি প্রথম প্রস্তাব করেছিলেন মধ্যযুগীয় মুসলিম জ্যোতিষী এবং জ্যোতির্বিদ আবু মাশর আল-বালখি এবং পরবর্তীতে আল-বিরুনি, আল-মাসুদী ও কিছু পশ্চিমা পণ্ডিত। এই ব্যাখ্যাটি নাসি'কে "আন্তঃগণনা" (কাবিসা) এর আরবি শব্দের প্রতিশব্দ বলে মনে করে। আরবরা, আবু মাশর কর্তৃক উল্লিখিত একটি ব্যাখ্যা অনুসারে, ইহুদিদের কাছ থেকে এই ধরনের ধারণার কথা জানতে পেরেছিল। ইহুদি নাসি ছিলেন একজন আধিকারিক যিনি সিদ্ধান্ত নিতেম কখন ইহুদি বর্ষপঞ্জিতে অতিরিক্ত মাস যুক্ত করতে হবে। কিছু সূত্র বলে যে আরবরা ইহুদিদের রীতি অনুসরণ করেছিল এবং উনিশ বছরের মধ্যে সাত মাস আন্তঃকালিত করেছিল, অন্যথায় তারা ২৪ বছরের মধ্যে নয় মাস পার করেছিল; তবে এই বিষয়ে পণ্ডিতদের মধ্যে কোন ঐকমত্য নেই। ১৯ বছরের মেটোনীয় চক্রটি একই সময়ে ব্যাবিলনীয়দের নির্বাসনের সময় থেকে হিব্রু বর্ষপঞ্জিত আন্তঃগণনার জন্য প্রতিষ্ঠিত হয়েছিল এবং ব্যাবিলনীয় বর্ষপঞ্জিতে পালন করা হত। মুহাম্মাদ এর সময়ে কিনানাহ গোত্র আন্তঃগণনা অনুমোদনের দায়িত্বে ছিল; কিনানা গোত্র এই কাজটি কিন্দা উপজাতির কাছ থেকে গ্রহণ করেছিল, যা আগে শত শত বছর ধরে ইহুদি ধর্মাবলম্বী ছিল, এই অবস্থানে বিশ্বাস করা হয় যে আন্তঃগণনার প্রক্রিয়াটি ইহুদি ঐতিহ্য থেকে গ্রহণ করা হতে পারে। আবু রায়হান আল-বিরুনির (মৃত্যু ৪৪২ হিজরি / ১০৫০ খ্রিস্টাব্দ) কথা উল্লেখ করে, এটি ধারণা করা হয়েছে যে বার্ষিক তীর্থযাত্রার সাথে মৌসুমী বাণিজ্য চক্রের সময়সূচীকে মিটমাট করার জন্য এই আন্তঃগণনা কার্যকর করা হত।
দশম হিজরিতে নাসি' নিষিদ্ধ করার পরামর্শ দেওয়া হয়েছে যা কিনানাহ বংশের কাছ থেকে ক্ষমতা দখলের উদ্দেশ্য ছিল যারা আন্তঃগণনার নিয়ন্ত্রণে ছিল, কিন্তু এই অবস্থানের বিষয়ে কোন ঐকমত্য নেই।
জেসন রয়
জেসন জোনাথন রয় (Jason Roy; জন্ম: ২১ জুলাই, ১৯৯০) নাটাল প্রদেশের ডারবানে জন্মগ্রহণকারী দক্ষিণ আফ্রিকান বংশোদ্ভূত ইংল্যান্ডের আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য তিনি। তাকে ইংল্যান্ডের সর্বাপেক্ষা উদীয়মান তরুণ খেলোয়াড় হিসেবে মনে করা হয়।
প্রারম্ভিক জীবন
১০ বছর বয়সে দক্ষিণ আফ্রিকা থেকে পরিবারের সাথে ইংল্যান্ডে অভিবাসিত হন। এরপর তিনি হুইটগিফ্ট স্কুলে অধ্যয়ন করেন। অনূর্ধ্ব-১১ দলের সদস্য হিসেবে সারে দলে খেলেন। ২০০৭ সালে সারে অনূর্ধ্ব-১৯ দলের পক্ষে দক্ষিণ আফ্রিকা সফরে যান। সেখানে ওয়েস্টার্ন প্রভিন্স অনূর্ধ্ব-১৯ দলের বিপক্ষে সীমিত ওভারের খেলায় দলের পক্ষে সর্বোচ্চ ৫১ রান তোলেন।
২৭ জুন, ২০০৮ তারিখে সারে প্রথম একাদশের সদস্য হিসেবে টুয়েন্টি২০ কাপে মিডলসেক্সের বিরুদ্ধে অভিষেক ঘটে তার। ২০ জুলাই, ২০০৮ তারিখে নিজের ১৮তম জন্মদিনের পূর্বে ইয়র্কশায়ারের বিপক্ষে ন্যাটওয়েস্ট প্রো৪০ লীগে লিস্ট এ ক্রিকেটে অভিষিক্ত হন।
২৪ আগস্ট, ২০১০ তারিখে গ্রেস রোডে লিচেস্টারশায়ারের বিপক্ষে প্রথম-শ্রেণীর ক্রিকেটে অভিষেক ঘটে তার। খেলায় তিনি সারে দলের প্রথম ইনিংসে সর্বশেষ খেলোয়াড় হিসেবে আউট হন। এসময় তিনি ৬৫ বল মোকাবেলা করে ৯ চার ও ৩ ছক্কার সাহায্যে ৭৬ রান তোলেন। ২০১০ মৌসুমের শেষে প্রথম একাদশের সদস্য হিসেবে সকল স্তরের ক্রিকেটে অংশ নেন ও নিজেকে প্রতিষ্ঠিত করেন। এছাড়াও দুই বছর মেয়াদে সারে দলের সাথে চুক্তিবদ্ধ হন। এ চুক্তিকে তিনি স্বপ্ন সত্য হয়েছে বলে জানান।
২৯ সেপ্টেম্বর, ২০১১ তারিখে ইসিবি কর্তৃক ২০১১-১২ মৌসুমের জন্য তাকে ইংল্যান্ড পারফরমেন্স প্রোগ্রাম স্কোয়াডের সদস্য মনোনীত করা হয়।
খেলোয়াড়ী জীবন
২০০৮ মৌসুমে সফরকারী দক্ষিণ আফ্রিকার বিপক্ষে ওভালে অনুষ্ঠিত চূড়ান্ত টেস্টে ইংল্যান্ডের টেস্ট দলে অতিরিক্ত খেলোয়াড় হিসেবে মাঠে নামেন।
সেপ্টেম্বর, ২০১৪ সালে ভারতের বিপক্ষে টুয়েন্টি২০ আন্তর্জাতিকে অভিষেক ঘটে তার। ঐ খেলায় তিনি ৮ রানে আউট হন। ৮ মে, ২০১৫ তারিখে আয়ারল্যান্ডের বিপক্ষে একদিনের আন্তর্জাতিকে তার অভিষেক ঘটলেও খেলাটি বৃষ্টির কারণে পরিত্যক্ত ঘোষিত হয়। জুন, ২০১৫ সালে নিউজিল্যান্ডের বিপক্ষে ৫-খেলার ওডিআই সিরিজে খেলার জন্য তাকে অন্তর্ভুক্ত করা হয়। কিন্তু প্রথম খেলায় ইনিংসের প্রথম বলে তিনি কট আউটের শিকার হন।
ফ্রাঞ্চাইজ ক্রিকেট
২০১৭-১৮ মৌসুমের বিগ ব্যাশ লীগে যোগদানকারী জেসন রয় জাতীয় দলে যোগদান করলে জো ডেনলি সিডনি সিক্সার্সে তার স্থলাভিষিক্ত হন।
হাংচৌ
হাংচৌ (杭州; ) গণচীনের দক্ষিণ-পূর্বভাগে অবস্থিত চচিয়াং প্রদেশের রাজধানী ও সর্বাধিক জনবহুল শহর। এটি প্রদেশটির উত্তরাংশে, সাংহাই নগরীর কাছে, ছিয়াংথাং নদীর মোহনার উত্তর তীরে, হাংচৌ উপসাগরের মাথায় অবস্থিত একটি বন্দর শহর। শহরটি নৌপথের মাধ্যমে দক্ষিণদিকে চচিয়াং প্রদেশের অভ্যন্তরভাগের সাথে সংযুক্ত। অন্যদিকে শহরটি চীনের প্রাচীন মহাখালের দক্ষিণ প্রান্তসীমাস্থ বন্দর, ফলে এটি উত্তরের ছাং চিয়াং নদীর ব-দ্বীপ অঞ্চলে বিস্তৃত খাল ও জলখাতের আন্তর্জালটির সাথেও সংযুক্ত। মহাখালের হাংচৌ সংলগ্ন অংশটি ৬১০ খ্রিষ্টাব্দে নির্মাণ করা হয় এবং এটি একটি ইউনেস্কো বিশ্ব ঐতিহ্যবাহী স্থান।
ইন্টারনেট অনুসন্ধান সরঞ্জাম গুগলে গণচীনের যে শহরটির সম্বন্ধে পর্যটকেরা সবচেয়ে বেশি অনুসন্ধান করে থাকেন, তা হল হাংচৌ। এখানে প্রতি বছর ২৫ লক্ষ বিদেশী পর্যটক ও ১৩ কোটি দেশী চীনা পর্যটক বেড়াতে আসেন। হাংচৌ চীনের চা, রেশম, ছুরি, ছাতা, পাখা, কাচি ও চিনামাটির কুটিরশিল্পের প্রধানতম শহর। হাংচৌ চীনের একমাত্র শহর যেটি ২০১৮ সাল পর্যন্ত টানা ১২ বছর ধরে চীনের সবচেয়ে সুখী দশটি শহরের তালিকাতে স্থান পেয়েছে। এর মধ্যে ২০০৪ থেকে ২০০৮ সাল পর্যন্ত একটানা ৫ বছর এটি চীনের সবচেয়ে সুখী শহরের মর্যাদা অর্জন করেছিল। হাংচৌ শহরে উৎপন্ন শি হু লুংচিং চা (Xi Hu Longjing, 西湖龙井) চীনের সবচেয়ে উঁচু মানের চা হিসেবে স্বীকৃত। চা বাগান অঞ্চলের মধ্যে অবস্থিত হাংচৌ চা জাদুঘরটি চৈনিক চায়ের ইতিহাসের উপর উৎসর্গীকৃত চীনের একমাত্র জাদুঘর। হাংচৌ শহরকে চীনা রেশম চাষের আঁতুড়ঘর হিসেবে গণ্য করা হয়। হাংচৌয়ে অবস্থিত চীনের জাতীয় রেশম জাদুঘরটি বিশ্বের বৃহত্তম বস্ত্র জাদুঘরগুলির একটি।
হাংচৌ একটি উপ-প্রাদেশিক শহর হিসেবে শ্রেণীকৃত হয়েছে। এটি হাংচৌ মহানগর এলাকার কেন্দ্রে অবস্থিত, যা সমগ্র চীনের চতুর্থ বৃহত্তম মহানগর এলাকা। ২০১০ সালের চীনা জনগণনা অনুযায়ী হাংচৌ মহানগর এলাকার আয়তন এবং এতে প্রায় ২ কোটি ১১ লক্ষ লোক বাস করে। প্রশাসনিকভাবে শহরটিকে ১০টি পৌর জেলা, ১টি কাউন্টি-স্তরের শহর এবং ২টি কাউন্টিতে ভাগ করা হয়েছে। মূল হাংচৌ পৌরজেলাটিতে ২০১৫ সালে প্রায় ৯০ লক্ষ নিবন্ধিত অধিবাসী ছিল।
হাংচৌ শহরে রেশম ও সুতিবস্ত্র, রাসায়নিক দ্রব্য, ইস্পাত, যন্ত্রপাতি ও প্রক্রিয়াজাত খাদ্যের শিল্পকারখানা আছে। ২০১৮ সালে হাংচৌ শহরের স্থূল অভ্যন্তরীণ উৎপাদন ছিল ১ লক্ষ ৩৫ হাজার কোটি চীনা ইউয়ান (প্রায় ২০ হাজার ১ শত কোটি মার্কিন ডলার), যার সুবাদে এটি চীনের ১০ম বৃহত্তম নগর অর্থনীতিতে পরিণত হয়। বিশ্ব ব্যাংকের হিসাব অনুযায়ী ২০১৮ সালে হাংচৌয়ের অর্থনীতির আকার দক্ষিণ ইউরোপের রাষ্ট্র গ্রিসের অর্থনীতির সমান ছিল।
চার দিকে ঘিরে চীনের বৃহত্তম বাণিজ্য ও শিল্পনগরী সাংহাইসহ বেশ কয়েকটি শহর ঘিরে থাকলেও হাংচৌ শহরটি অবসর কাটানোর জন্য শান্তিপূর্ণ একটি শহর। হাংচৌ শহর জাতিসংঘের শ্রেষ্ঠ বসতির পুরস্কার লাভ করেছে এবং বিশ্বের সংশ্লিষ্ট সংস্থা কর্তৃক আন্তর্জাতিক 'উদ্যানশহর' হিসেবে ঘোষিত হয়েছে।
শহরটি থিয়েনমু ("স্বর্গের চোখ") নামের এক সুদৃশ্য পর্বতমালার পূর্ব পাদদেশে, বিখ্যাত শি হু ("পশ্চিম হ্রদ") হ্রদের তীরে অবস্থিত। হ্রদটির সৌন্দর্য ৯ম শতক থেকে চীনের অনেক সাহিত্যকর্ম ও চিত্রকর্মে চিত্রিত হয়েছে। এটি চীনের সম্রাটদের একটি পছন্দের অবকাশযাপনস্থল ছিল। পর্যটকেরা সুদৃশ্য শি হু বা পশ্চিম হ্রদের তীরবর্তী বহু প্রাচীন মঠ, মন্দির, উদ্যান, খিলান সেতু ও স্মৃতিবিজড়িত পুণ্যস্থান ঘুরে দেখতে পারেন। হ্রদের ভেতরে অনেক ছোট ছোট দ্বীপে নৌকায় ঘুরে আসা যায়। হ্রদের দক্ষিণ তীরে পাঁচ তলাবিশিষ্ট লেইফেং প্যাগোডাটি অবস্থিত, যার মূল কাঠামোটি ৯৭৫ সালে নির্মাণ করা হয়েছিল। শি হু হ্রদটি বর্তমানে ইউনেস্কো বিশ্ব ঐতিহ্যবাহী স্থানের মর্যাদা লাভ করেছে।
শি হু হ্রদের পশ্চিমে উলিন পর্বতমালাতে লিংইন মন্দির অবস্থিত যেটির মিলনায়তন কক্ষে ২৫ মিটার উচ্চতাবিশিষ্ট স্বর্ণ দিয়ে গিলটি করা বিরাট একটি বুদ্ধমূর্তি আছে। মন্দিরের কাছে ফেইলাই নামের চুনাপাথরের গুহাগুলিতে প্রস্তরশিলার উপরে খোদাইয়ের কাজ দেখতে পাওয়া যায়, যেগুলি ১০ম শতকে সৃষ্টি করা হয়েছিল; এদের মধ্যে একটি বিখ্যাত হাস্যরত বুদ্ধও রয়েছে। পাহাড়ি পথ ধরে উত্তর চূড়া পর্বতের উপরে উঠে যাওয়া যায়, যার শীর্ষে লিংশুন মন্দির (“সম্পদের মন্দির”) অবস্থিত। এই এলাকাটি চা ও রেশমের জন্য সুপরিচিত; এখানে জাতীয় চা ও রেশম জাদুঘরগুলি অবস্থিত। শহরের দক্ষিণ-পশ্চিমে লুংচিং (ড্রাগনের কুয়া) নামের গ্রামে স্তরে স্তরে বিন্যস্ত বাগানগুলিতে লুংচিং সবুজ চায়ের পাতার চাষ করা হয়। লুংচিং জাতের সবুজ চা চীনের অন্যতম বিখ্যাত চায়ের জাত। ২০০২ সালে আন্তর্জাতিক উদ্যান ও বিনোদন প্রশাসন সংস্থা হাংচৌ শহরকে একটি আন্তর্জাতিক উদ্যান শহর হিসেবে স্বীকৃতি দান করে।
হাংচৌ চীনের অন্যতম একটি প্রাচীন শহর। চীনের সাতটি প্রাচীন রাজধানীর অন্যতম হাংচৌ শহরের রয়েছে সুদীর্ঘ ইতিহাস এবং সমৃদ্ধ সংস্কৃতি। শহরটি প্রাচীনকালে প্রাচীর দিয়ে বেষ্টিত ছিল। ৬০৬ খ্রিষ্টাব্দে শহরটির বর্তমান নামটি প্রদান করা হয়। ৯০৭-৯৭৮ খ্রিষ্টাব্দ সময়কালে শহরটি চীনের ইতিহাসের পাঁচ রাজবংশ পর্বের সময় উইউয়ে রাজ্যের রাজধানী শহরের ভূমিকা পালন করে। দক্ষিণী সুং রাজবংশের শাসনামলে (১১২৭-১২৭৯) শহরটি রাজধানী হবার পাশাপাশি একটি সাংস্কৃতিক কেন্দ্র হিসেবেও সুখ্যাতি অর্জন করে। ইতালির ভেনিস থেকে আগত পর্যটক মার্কো পোলো ১৩শ শতকে শহরটি পরিদর্শন করেন। তিনি হাংচৌকে "মর্ত্যের মাঝে স্বর্গ" এবং "বিশ্বের সবচেয়ে সুসজ্জিত শহর" আখ্যা দেন। ১৪শ শতকে পলি সঞ্চয়ের কারণে হাংচৌ বন্দরের নাব্যতা হ্রাস পেলে শহরটির গুরুত্ব হ্রাস পায়। ১৮৬১ সালে থাইফিং বিদ্রোহীরা পুরাতন হাংচৌ শহরের অধিকাংশ ধ্বংস করে ফেলে। ১৯৩৭ থেকে ১৯৪৫ সাল পর্যন্ত শহরটি জাপানের নিয়ন্ত্রণাধীন ছিল। ১৯৫০-এর দশকে শিল্পকারখানাগুলিকে পুনর্নির্মাণ করা হয়।
২০১৫ সালের সেপ্টেম্বর মাসে হাংচৌ শহরকে ২০২২ সালের এশিয়ান গেমস ক্রীড়া প্রতিযোগিতার আয়োজক শহর হিসেবে নির্বাচিত করা হয়। ১৯৯০ সালে বেইজিং শহর এবং ২০১০ সালে কুয়াংচৌ শহরের পরে হাংচৌ তৃতীয় চীনা শহর হিসেবে এশিয়ান গেমসের আয়োজক হবার মর্যাদা লাভ করে।
হাংচৌ চীনের একটি উঠতি প্রযুক্তিকেন্দ্র। এখানেই চীনের সর্ববৃহৎ ইন্টারনেট ব্যবসা বা ই-কমার্স প্রতিষ্ঠান আলিবাবার প্রধান কার্যালয়টি অবস্থিত। শহরটি ২০১৬ সালে ১১তম জি২০ সম্মেলনটির আয়োজন করে।
হাংচৌয়ের স্থানীয় অধিবাসীরা উ ভাষার একটি উপভাষা হাংচৌ ভাষাতে কথা বলে। তবে সরকারী ভাষা হিসেবে ম্যান্ডারিন ভাষা কথ্য ভাষা হিসেবে বহুল প্রচলিত।
হাংচৌ শহরটিতে একটি ক্ষুদ্র নদী বন্দর আছে। শহরটি হাংচৌ শিয়াওশান আন্তর্জাতিক বিমানবন্দরের মাধ্যমে বহির্বিশ্বের সাথে সংযুক্ত। এছাড়া এটি রেলপথের মাধ্যমে চীনের সমস্ত বড় শহরগুলির সাথে সংযুক্ত। সাংহাই শহর থেকে অত্যন্ত দ্রুতগামী রেলগাড়ি করে মাত্র ১ ঘণ্টায় হাংচৌ শহরে পৌঁছানো যায়। শহরে ৩টি পাতালরেল লাইন আছে এবং ২০২২ সালের এশিয়ান গেমসের আগেই মোট ১৫টি লাইন নির্মাণকাজ সম্পন্ন করার প্রকল্প হাতে নেওয়া হয়েছে।
হাংচৌয়ের জলবায়ু আর্দ্র উপক্রান্তীয় ধরনের (কোপ্পেন Cfa)। এখানে চারটি পৃথক ঋতু আছে। গ্রীষ্মকালটি দীর্ঘ, অত্যন্ত উষ্ণ ও আর্দ্র এবং শীতকালটি হিমশীতল (কদাচিৎ তুষারপাত হয়), মেঘাচ্ছন্ন ও শুষ্ক হয়ে থেকে।
এএফসি মহিলা ক্লাব চ্যাম্পিয়নশিপ
এএফসি মহিলা ক্লাব চ্যাম্পিয়নশিপ হল এশিয়ান ফুটবল কনফেডারেশন কর্তৃক পরিচালিত মহিলাদের প্রথম সারির ক্লাব ফুটবল প্রতিযোগিতা, যাতে এএফসি সদস্য দেশের দেশীয় লিগের সেরা ক্লাবগুলি অংশগ্রহণ করে। ২০২৪ সালে এটি এএফসি মহিলা চ্যাম্পিয়নস লিগ নামে পরিবর্তিত হবে।
এইরকম প্রতিযোগিতা তৈরীর চিন্তা ২০১৮-এ প্রথম করা হয়েছিল। ২০১৯-এ প্রথম আসরের মধ্যে দিয়ে তার বাস্তবায়ন করা হয়েছিল, যাতে পূর্ব এশিয়ার চারটি দল অংশ নিয়েছিল। ২০২১-এ পশ্চিম এশিয়ার চারটি দল অংশ নিয়েছিল। ২০২১-এ পশ্চিম ও পূর্ব এশিয়া মিলিয়ে মোট ৭টি দল অংশ নিয়েছিল, যাদের দুটি গ্রুপে ভাগ করা হয়েছিল ও গ্রুপ চ্যাম্পিয়ন দ্বয়ের ফাইনালে অংশ নেওয়ার কথা ছিল, যদিও পরে তা বাতিল হয়।
দিলীপা মর্জিয়ানা
গোল্ডেন এম্পেরর(বৈজ্ঞানিক নাম: Dilipa morgiana (Westwood)) যার মূল শরীর হলদে বাদামী বর্ণের এবং ডানা দুটিতে সোনালী বাদামী বর্ণ দেখা যায়। এরা মাঝারী আকারের প্রজাপতি এবং নিমফ্যালিডি পরিবার এবং আপাটুরিনি উপগোত্রের সদস্য। ভারতএ এই প্রজাতির অধীনে কোন উপ-প্রজাতি তালিকাভুক্ত নেই। এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ১ এর তালিকার অন্তর্ভুক্ত।
বিস্তার
এই প্রজাতি ভারত এর জন্মু কাশ্মীর থেকে অরুনাচল প্রদেশ, নেপাল, ভূটান এবং মায়ানমার এর বিভিন্ন অঞ্চলে দেখা যায়।
বিদ্যারণ্য
বিদ্যারণ্য বা মধ্বাচার্য (১৩ শতকের মধ্বাচার্য নয়) ১৩৭৪ থেকে ১৩৮০ খ্রিস্টাব্দ পর্যন্ত "শৃঙ্গেরী শারদা পীঠ" এর জগদ্গুরু ছিলেন। ১৩৮৬ সাল পর্যন্ত - ঐতিহ্য অনুসারে, বৃদ্ধ বয়সে অধিগ্রহণের পর, তিনি বিদ্যারণ্য নাম ধারণ করেন এবং শৃঙ্গেরির এই মঠের জগদ্গুরু হন।
মাধবাচার্য সর্বদর্শনসংগ্রহের রচয়িতা হিসেবে পরিচিত, যা হিন্দু দর্শনের বিভিন্ন দার্শনিক দর্শনের সংকলন এবং পঞ্চদশী, অদ্বৈত বেদান্তের জন্য গুরুত্বপূর্ণ পাঠ্য।
ঐতিহ্য অনুসারে, বিদ্যারণ্য ১৩৩৬ সালে কোনো এক সময়ে বিজয়নগর সাম্রাজ্য প্রতিষ্ঠা করতে সাহায্য করেছিলেন এবং তিন প্রজন্মের রাজাদের একজন পরামর্শদাতা ও পথপ্রদর্শক হিসেবে কাজ করেছিলেন যারা এটিকে শাসন করেছিলেন। এই বিবরণের ঐতিহাসিক নির্ভুলতা সন্দেহজনক, এবং ঘটনাগুলির ২০০ বছরের দেরীতে উদ্ভূত হতে পারে, "রাজনৈতিক ভিত্তি মঠ, বিজয়নগর রাজ্যের কর্তৃত্বকে সরাসরি সুলতানি থেকে উদ্ভূত হিসাবে উপস্থাপন করার একটি আদর্শিক প্রচেষ্টা" হিসাবে।
শৃঙ্গেরির বিদ্যাশঙ্কর মন্দির হল বিদ্যারণ্যের গুরু বিদ্যা শঙ্করের সমাধি যা তার শিষ্য প্রথম হরিহর প্রাক্তনের সমাধির উপরে তৈরি করেছিলেন। এটি ভারতীয় পুরাতত্ত্ব সর্বেক্ষণ দ্বারা রক্ষণাবেক্ষণ করা হয়।
দীনানাথ মঙ্গেশকর
পণ্ডিত দীনানাথ মঙ্গেশকর (दीनानाथ मंगेशकर; ২৯ ডিসেম্বর ১৯০০ - ২৪ এপ্রিল ১৯৪২) একজন প্রসিদ্ধ মারাঠি মঞ্চ অভিনেতা, নাট্য সঙ্গীতজ্ঞ এবং হিন্দুস্তানি শাস্ত্রীয় সঙ্গীতশিল্পী। তার অভিনীত উল্লেখযোগ্য মঞ্চনাটকগুলো হল রণদুন্দুভী, রাজসন্ন্যাস ও দেশকন্টক। তিনি প্রখ্যাত সঙ্গীতশিল্পী লতা মঙ্গেশকর, আশা ভোসলে, ঊষা মঙ্গেশকর, মীনা খড়িকর, এবং সুরকার হৃদয়নাথ মঙ্গেশকরের পিতা।
জীবনী
পণ্ডিত দীনানাথ মঙ্গেশকর ১৯০০ সালের ২৯শে ডিসেম্বর মঙ্গেশি, পর্তুগিজ ভারত (বর্তমান গোয়া, ভারত) জন্মগ্রহণ করেন। তার পিতা গণেশ ভট্ট নবাথে হার্ডিকর (অভিষেকি) একজন বিবাহিত কর্হাডে ব্রাহ্মণ ছিলেন। তিনি গোয়ার বিখ্যাত মঙ্গেশি মন্দিরের পূজারি ছিলেন। তার মাতা যেসুবাঈ গোয়ার দেবদাসী সম্প্রদায়ের ছিলেন, যা বর্তমানে গোমন্তক মারাঠা সমাজ নামে পরিচিত। মঙ্গেশি গ্রামে জন্ম নেওয়ার কারণে তিনি কৈশোরে "মঙ্গেশকর" উপাধি ধারণ করেন, যার অর্থ "মঙ্গেশের"। মঙ্গেশি মন্দিরে পূজিত দেবতার নামও মঙ্গেশ।
দ্বিতীয় বিবাহ
দীনানাথের দ্বিতীয় স্ত্রী ছিলেন তার প্রথম স্ত্রীর বোন। তার নাম সেবন্তী। ১৯২৭ সালে চুপিসারে তাদের বাড়িতে দীনানাথ ও সেবন্তীর বিয়ে হয়। সেবন্তীর মা এই বিয়েতে রাজি ছিলেন না।
দীনানাথ ও তার দ্বিতীয় স্ত্রীর পাঁচ সন্তান হলেন সঙ্গীতশিল্পী লতা মঙ্গেশকর, আশা ভোসলে, ঊষা মঙ্গেশকর, মীনা খড়িকর, এবং সুরকার হৃদয়নাথ মঙ্গেশকর।
তাদের প্রথম সন্তানের নামকরণ করা হয়েছিল হেমা। কিন্তু দীনানাথ তাকে তার অকালমৃত কন্যার নামানুসারে লতা ডাকতেন। এই নামটিই স্থায়ী হয়ে যায় এবং এই নামেই পরিচিত হন তার জ্যেষ্ঠ কন্যা কিংবদন্তি সঙ্গীতশিল্পী লতা মঙ্গেশকর।
মৃত্যু
thumb|upright=1.1|১৯৯৩ সালের ভারতের একটি ডাকটিকেটে মঙ্গেশকর দীনানাথ ১৯৩০-এর দশকে আর্থিক সংকটকালে মদপান করতেন। কয়েক সপ্তাহ অসুস্থ থাকার পর তিনি ১৯৪২ সালের ২৪ এপ্রিল পুনেতে মৃত্যুবরণ করেন। মৃত্যুকালে তার বয়স হয়েছিল ৪১।
তার পরিবার তার নামানুসারে পুনেতে দীনানাথ মঙ্গেশকর হাসপাতাল ও একটি গবেষণা কেন্দ্র স্থাপন করে।
মঞ্চ
তার গাওয়া ও অভিনীত কয়েকটি মঞ্চকর্ম হল
আমাকো ঘর
আমাকো ঘর ("মায়ের ঘর" প্রতিষ্ঠিত ১৯৯৯) হল একটি অলাভজনক সংগঠন, যা গৃহহীন প্রবীণ নাগরিক এবং নেপালের শিশুদের আশ্রয় দেওয়ার জন্য প্রতিষ্ঠিত। এটি প্রতিষ্ঠা করেছিলেন দিল শোভা শ্রেষ্ঠা।
ওলগা অ্যালাভা
ওলগা মার্সিডিজ অ্যালাভা ভার্গাস (জন্ম ১৪ ফেব্রুয়ারি ১৯৮৮) একজন ইকুয়েডরীয় মডেল, সামাজিক, জীবনধারা উদ্যোক্তা, পরিবেশবাদী এবং সৌন্দর্যে রানী। তিনি ইকুয়েডরের প্রথম প্রতিনিধি যিনি মিস আর্থ প্রতিযোগিতা জিতেন।
ভীম হ্যাং লিম্বু
ভীম হ্যাং লিম্বু একজন ভারতীয় রাজনীতিবিদ। তিনি সিকিম ক্রান্তিকারী মোর্চার সদস্য হিসাবে ২০১৯ সালের সিকিম বিধানসভা নির্বাচনে ইয়াংথাং থেকে সিকিম বিধানসভায় নির্বাচিত হন। তিনি পিএস গোলয় মন্ত্রিসভায় জনস্বাস্থ্য প্রকৌশল এবং জল সুরক্ষা, জলসম্পদ ও নদী উন্নয়ন মন্ত্রী।
তেরেজা ফাজকসোভা
তেরেজা ফাজকসোভা (জন্ম ১৭ মে ১৯৮৯) একজন চেক মডেল এবং সৌন্দর্যের রানী, যিনি মিস আর্থ ২০১২ জিতেন। ফাজকসোভা চেক প্রজাতন্ত্রের প্রথম প্রতিনিধি যিনি মিস আর্থ খেতাব জিতেন।
মিরামর জেলা
মিরামর (পারসিক: میرامور) আফগানিস্তানের দায়কুন্দি প্রদেশের একটি অন্যতম জেলা। ২০০৫ সালে জেলাটি শাহরিস্তান জেলার অংশ হিসেবে তৈরি করা হয়েছিল। ২০০৫ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৭৮,৫০৬ এর উপরে।
অস্ট্রিয়া-নেপাল সম্পর্ক
অস্ট্রিয়া-নেপাল সম্পর্ক অস্ট্রিয়া এবং নেপালের মধ্যে দ্বিপাক্ষিক বৈদেশিক সম্পর্ককে বোঝায়।
অস্ট্রিয়া-নেপাল সম্পর্ক আনুষ্ঠানিকভাবে ১৫ আগস্ট ১৯৫৯ সালে প্রতিষ্ঠিত হয়েছিল। ভিয়েনায় নেপালের একটি দূতাবাস রয়েছে এবং কাঠমান্ডুতে অস্ট্রিয়ার একটি দূতাবাস রয়েছে।
সাইদা খানম
সাইদা খানম (২৯ ডিসেম্বর ১৯৩৭ - ১৮ আগস্ট ২০২০ ) ছিলেন বাংলাদেশের প্রথম নারী আলোকচিত্রী। বেগম পত্রিকার মাধ্যমে সাইদা খানম আলোকচিত্র সাংবাদিক হিসেবে কাজ শুরু করেন। তার ছবি ছাপা হয় দৈনিক অবজারভার, মর্নিং নিউজ, ইত্তেফাক, সংবাদসহ বিভিন্ন পত্রিকায়। আলোকচিত্রী হিসেবে দেশেও দেশের বাইরে বিভিন্ন আন্তর্জাতিক সেমিনারে অংশ নেন তিনি। তিনি বাংলা একাডেমি ও ইউএনবির আজীবন সদস্য।
বাউল শিল্পীদের তালিকা
বাংলাদেশ ও পশ্চিমবঙ্গের উল্লেখযোগ্য বাউলদের মধ্যে রয়েছেন:
সাইদা খানম
প্রাথমিক ও শিক্ষাজীবন
সাইদা খানম মাত্র ১৩-১৪ বয়সেই ছবি তোলার কাজটি শুরু করেন। তার জন্ম ১৯৩৭ সালের ২৯ ডিসেম্বর। পৈতৃক বাড়ি ফরিদপুরের ভাঙায় হলেও সাইদা খানমের জন্ম পাবনায়। ঢাকা বিশ্ববিদ্যালয় থেকে তিনি ১৯৬৮ সালে বাংলা ভাষা ও সাহিত্য বিষয়ে স্নাতকোত্তর করেন। পরবর্তীতে ১৯৭২ সালে পুনরায় লাইব্রেরি সায়েন্সে স্নাতকোত্তর করেন। তার বাবার নাম আবদুস সামাদ খান এবং মায়ের নাম নাছিমা খাতুন। পূর্ব বাংলায় (বর্তমান বাংলাদেশ) তিনিই ছিলেন একমাত্র ও প্রথম নারী আলোকচিত্রী।
কর্মজীবন
সাইদা খানম আলোকচিত্র সাংবাদিক হিসেবে 'বেগম' পত্রিকার আলোকচিত্রী ১৯৫৬ সাল থেকে। ১৯৭৪ সাল থেকে ১৯৮৬ সাল পর্যন্ত ঢাকা বিশ্ববিদ্যালয়ের বাংলা বিভাগের সেমিনার লাইব্রেরিতে লাইব্রেরিয়ান হিসেবে কাজ করেছেন। প্রেস ফটোগ্রাফার হিসেবে কাজ করেছেন দীর্ঘদিন। দুটো জাপানি পত্রিকাসহ বিভিন্ন পত্রপত্রিকায় তার তোলা আলোকচিত্র মুদ্রিত হয়েছে। তার ছবি ছাপা হয় ‘অবজারভার’, ‘মর্নিং নিউজ’, ‘ইত্তেফাক’, ‘সংবাদ’সহ বিভিন্ন পত্রিকায়। আলোকচিত্রী হিসেবে দেশেও দেশের বাইরে বিভিন্ন আন্তর্জাতিক সেমিনারে অংশ নেন সাইদা খানম। অস্কারজয়ী সত্যজিৎ​ রায়ের ছবিও তোলেন সাইদা খানম। সত্যজিতের তিনটি ছবিতে আলোকচিত্রী হিসেবেও কাজ করেছেন তিনি। ১৯৫৬ সালে ঢাকায় আন্তর্জাতিক প্রদর্শনীতে অংশ নেন সাইদা খানম। ওই বছরই জার্মানিতে ইন্টারন্যাশনাল অ্যাওয়ার্ড কোলন পুরস্কার পান তিনি। ভারত, জাপান, ফ্রান্স, সুইডেন, পাকিস্তান, সাইপ্রাস ও মার্কিন যুক্তরাষ্ট্র সহ বেশ কয়েকটি দেশে তাঁর ছবির প্রদর্শনী হয়। ১৯৬২ সালে ‘চিত্রালী’ পত্রিকার হয়ে একটি অ্যাসাইনমেন্টে গিয়ে বিখ্যাত চলচ্চিত্রকার ও অস্কারজয়ী সত্যজিৎ রায়ের ছবি তুলে সমাদৃত হন সাইদা খানম।
আলোচিত কাজ
১৯৭১ সালে বাংলাদেশের মুক্তিযুদ্ধ শুরুর আগে দেশের প্রথম নারী আলোকচিত্রী ঢাকার আজিমপুর এলাকায় অস্ত্র হাতে প্রশিক্ষণরত নারীদের ছবি তোলেন। ১৬ ডিসেম্বর হোটেল ইন্টারকন্টিনেন্টালের (পরে শেরাটন ও রূপসী বাংলা) সামনে পাকিস্তানি সেনারা গোলাগুলি শুরু করে। খবর পেয়ে নানা প্রতিকূলতা পেরিয়ে সেখানকার ছবি তুলতে যান তিনি। প্রচণ্ড গোলাগুলির কারণে সেদিন অবশ্য ছবি তুলতে পারেননি।
মৃত্যু
সাইদা ২০২০ সালের ১৮ আগস্ট ঢাকায় মৃত্যুবরণ করেন।
অষ্টিমকি উৎসব
অষ্টিমকি নেপালের পশ্চিম অংশে থারু সম্প্রদায়ের দ্বারা পালিত একটি উৎসব। থারুরা এই দিনে একটি ছবি তৈরি করে যার নাম অষ্টমকি চিত্র।
এই উৎসব সম্প্রদায়, সংস্কৃতি এবং তাদের ঐতিহ্য উদযাপন করা হয়। এটি একটি বড় পারিবারিক পুনর্মিলনও হতে পারে।
জিম্বাবুয়েতে ইসলাম
জিম্বাবুয়েতে মুসলমানের সংখ্যা প্রায় ৭৫,০০০।
মুসলমানদের মধ্যে কথিত আছে যে আরব ব্যবসায়ীরা প্রতিবেশী উত্তর মোজাম্বিকের অনুরূপ গ্রেট জিম্বাবুয়ে নির্মাণে গুরুত্বপূর্ণ ভূমিকা পালন করেছিল।
ম্যানিক্যাল্যান্ড অঞ্চলে হীরা আবিষ্কারের পর উত্তর ও পশ্চিম আফ্রিকার অঞ্চল থেকে থেকে বেশ কতক মুসলমানও এসেছেন। অন্যথায় মূলত পার্শ্ববর্তী মালাউইয়ের ইয়াও উপজাতি থেকে ইসলামী অভিবাসীরা আসছেন।
কাথুলী ইউনিয়ন
কাথুলী ইউনিয়ন বাংলাদেশের খুলনা বিভাগের মেহেরপুর জেলার গাংনী উপজেলার একটি ইউনিয়ন পরিষদ। এটি ৮৬.৭৯ কিমি২ (৩৩.৫১ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৯২১ জন। কাথুলী ইউনিয়নে মোট গ্রামের সংখ্যা ৯টি ও মৌজার সংখ্যা ৬টি।
হরিদেবপুর
হরিদেবপুর ভারতের পশ্চিমবঙ্গ রাজ্যের দক্ষিণ পশ্চিম কলকাতার একটি অঞ্চল।
পুলিশ জেলা
হরিদেবপুর থানাটি কলকাতা পুলিশের দক্ষিণ-পশ্চিম বিভাগের অন্তর্গত। এটি ৫৫৯ মহাত্মা গান্ধী রোড, কলকাতা - ৭০০ ০৮২এ অবস্থিত।
উপরের মত একই ঠিকানায় অবস্থিত বেহালা মহিলা পুলিশ স্টেশন দক্ষিণ পশ্চিম বিভাগের অধীনস্থ সমস্ত পুলিশ জেলার সমস্ত থানা জুড়ে রয়েছে - সরসুনা, তারাতলা, বেহালা, পর্ণশ্রী, ঠাকুরপুকুর এবং হরিদেবপুর।
যাদবপুর, ঠাকুরপুকুর, বেহালা, পূর্ব যাদবপুর, তিলজলা, রিজেন্ট পার্ক, মেটিয়াব্রুজ, নাদিয়াল এবং কসবা থানাগুলিকে ২০১১ সালে দক্ষিণ চব্বিশ পরগনা থেকে কলকাতায় স্থানান্তর করা হয়েছিল। মতিয়াব্রজ বাদে সমস্ত থানা দুটি ভাগে বিভক্ত হয়েছিল। নতুন থানা হ'ল পর্ণশ্রী, হরিদেবপুর, গড়ফা, পাটুলি, জরিপ পার্ক, প্রগতি ময়দান, বাঁশদ্রোণী এবং রাজাবাগান।
পরিবহন
হরিদেবপুর মহাত্মা গান্ধী রোডে ঠাকুরপুকুর এবং জোকাকে টালিগঞ্জের সাথে সংযুক্ত করে।
হিমাংশু মোহন চৌধুরী
হিমাংশু মোহন চৌধুরী (১৯৪১ – ২৫ এপ্রিল ২০২৩) ছিলেন একজন ভারতীয় বেসামরিক কর্মচারী যিনি ১৯৭১ সালে বাংলাদেশের স্বাধীনতা যুদ্ধের সময় শরণার্থী ও সেনা ত্যাগীদের ত্রাণ প্রদানের প্রচেষ্টার জন্য কৃতিত্বপ্রাপ্ত।  ভারতের সীমান্ত রাজ্য ত্রিপুরার সোনামুড়ায় সাব-ডিভিশনাল অফিসার হিসেবে কাজ করার সময়, চৌধুরী আড়াই লাখেরও বেশি শরণার্থীকে খাদ্য ও আশ্রয় দেওয়ার কাজটি তত্ত্বাবধান করেছেন বলে জানা গেছে। ১৯৭২ সালে ভারত সরকার তাকে চতুর্থ সর্বোচ্চ ভারতীয় বেসামরিক পুরস্কার পদ্মশ্রী দিয়ে সম্মানিত করেছিল। ত্রিপুরা থেকে প্রথম ব্যক্তি হিসেবে তিনি পদ্মশ্রী পুরস্কারটি পান।  বাংলাদেশ সরকার ২০১৩ সালে তাকে বাংলাদেশের অসামান্য বন্ধু সম্মানে ভূষিত করে।
হিমাংশু মোহন চৌধুরী ত্রিপুরার রাজধানী আগরতলায় থাকতেন। তার বাবা সরোষী মোহন চৌধুরী আগরতলার একজন স্বনামধন্য চিকিৎসক ছিলেন। শ্রী চৌধুরী শক্তিশালী ব্রাহ্মণ্য শিকড় সহ পূর্ব বাংলা ঐতিহ্যের একটি যৌথ পরিবারে বেড়ে ওঠেন।
স্কাল-ব্জাং-পে-মা-দ্বাং-র্গ্যাল
স্কাল-ব্জাং-পে-মা-দ্বাং-র্গ্যাল  (১৮৪৮-১৮৮০) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দো-র্জে-ব্রাগ বৌদ্ধবিহার নামক অন্যতম প্রধান বৌদ্ধবিহারের ষষ্ঠ প্রধান ছিলেন।
সংক্ষিপ্ত পরিচয়
স্কাল-ব্জাং-পে-মা-দ্বাং-র্গ্যাল ১৮৪৮ খ্রিষ্টাব্দে দক্ষিণ তিব্বতের ল্হো-ব্রাগ অঞ্চলে জন্মগ্রহণ করেন। ছু-ব্জাং-নাম-ম্খা'-ক্লোং-য়াংস  নামক বৌদ্ধ ভিক্ষু তাকে ঙ্গাগ-দ্বাং-'জাম-দ্পাল নামক র্দো-র্জে-ব্রাগ বৌদ্ধবিহারের পঞ্চম প্রধানের পুনর্জন্ম রূপে চিহ্নিত করে ঐ বৌদ্ধবিহারের পরবর্তী প্রধান রূপে অধিষ্ঠিত করেন এবং তাকে শিক্ষাদান করেন।
অ্যামান্ডা বাইন্স
অ্যামান্ডা লরা বাইন্স (Amanda Laura Bynes) (জন্ম: ৩ এপ্রিল, ১৯৮৬) একজন মার্কিন অভিনেত্রী, কমেডিয়ান, ফ্যাশন ডিজাইনার, গায়িকা, এবং কণ্ঠ অভিনেত্রী। তিনি নিকেলোডিয়ন টেলিভিশন চ্যানেলে দি অ্যামান্ডা শো নামে নিজের একটি টেলিভিশন অনুষ্ঠান উপস্থাপনা করতে। নিকেলোডিয়নের হয়ে তিনি ১৯৯০-এর দশকে অল দ্যাট নামক আরো একটি সফল টেলিভিশন অনুষ্ঠানে কাজ করেন। ২০০০-এর দশকে তার চলচ্চিত্র শিল্পে পদাপর্ণ হয়। টিনএজার হিসেবে বিভিন্ন চলচ্চিত্রে তিনি অভিনয় করেন। এর মধ্যে উল্লেখযোগ্য শি’স দ্য ম্যান (২০০৬) এবং হেয়ারস্প্রে (২০০৭)।
২০০৬ সালে বাইন্স পিপল ম্যাগাজিনের জরিপে অনূর্ধ্ব ২৫ বয়সের ২৫ জন তারকার এক তালিকায় স্থান লাভ করেন। ২০০৭ সালে তিনি ফোর্বস-এর অনূর্ধ্ব ২১ বয়সের জনপ্রিয় ব্যক্তিত্বদের মাঝে ৫ম সর্বোচ্চ পারিশ্রমিক গ্রহণকারী অভিনেত্রী হিসেবে আবির্ভূত হন। তাঁর আয়ের পরিমাণ ছিলো ২৫ লক্ষ মার্কিন ডলার।
প্রাথমিক জীবন
ক্যালিফোর্নিয়ার থাউসেন্ড ওকসে অ্যমান্ডা বাইন্সের জন্ম ও বেড়ে ওঠা। তাঁর মা লিন অরগ্যান একজন সহকারী দন্ত চিকিৎসক ও অফিস ব্যবস্থাপক। বাবা রিক বাইন্স পেশায় ছিলেন একজন দন্ত বিশারদ। এছাড়া মাঝে মাঝে তিনি রম্যচরিত্রেও অভিনয় করতেন। বাইন্সের বড় দুই ভাই-বোন আছে। একজনের নাম টমি (জন্ম: ১৯৭৪) ও অপরজনের নাম জিলিয়ান (জন্ম: ১৯৮৩)। জিলিয়ানের ইউনিভার্সিটি অফ ক্যালিফোর্নিয়া, লস অ্যাঞ্জেলস থেকে থেকে ইতিহাস শাস্ত্রে স্নাতক ডিগ্রি আছে, তাছাড়া তিনি সামান্য কিছু অভিনয়ও করেছেন। বাইন্সের নানী কানাডার টরেন্টো থেকে যুক্তরাষ্ট্রে এসেছিলেন। তাঁর ভেতর আইরিশ, পোলিশ, রুশ, এবং রোমানীয় বংশের ঐতিহ্য আছে। অ্যামান্ডা বাইন্সের বাবা একজন রোমান ক্যাথলিক ও মা হচ্ছেন ইহুদি। বাইন্স নিজেকে একজন ইহুদি হিসেবে বর্ণনা করেন,   কিন্তু তিনি আরো বলেছেন, “আমি এখনো ঠিক করিনি (ধর্মের ব্যাপারে)। আমি জানি না আমি সত্যিকার অর্থে কী বিশ্বাস করি”।
অন্নপূর্ণা এফএম
রেডিও অন্নপূর্ণা হল একটি এফএম রেডিও স্টেশন যা নেপালের পোখরা থেকে ৯৩.৪ মেগাহার্জে সম্প্রচার করে। পোখরা শহর এবং পশ্চিমাঞ্চলের আশেপাশের মানুষের মধ্যে এটি জনপ্রিয়। এটি দিনে ১৯ ঘণ্টা (সকাল ৫টা থেকে মধ্যরাত ১২টা) সম্প্রচার করে।
দক্ষিণ পতেঙ্গা ওয়ার্ড
দক্ষিণ পতেঙ্গা বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।
আয়তন
দক্ষিণ পতেঙ্গা ওয়ার্ডের আয়তন ১৭.২৬ বর্গ কিলোমিটার।
জনসংখ্যার উপাত্ত
২০১১ সালের আদমশুমারি অনুযায়ী দক্ষিণ পতেঙ্গা ওয়ার্ডের মোট জনসংখ্যা ৪৪,০৮৪ জন। এর মধ্যে পুরুষ ২৩,২৫৬ জন এবং মহিলা ২০,৮২৮ জন। মোট পরিবার ৮,৫৮৬টি।
অবস্থান ও সীমানা
চট্টগ্রাম সিটি কর্পোরেশনের দক্ষিণ-পশ্চিমাংশে দক্ষিণ পতেঙ্গা ওয়ার্ডের অবস্থান। এর উত্তরে ৪০নং উত্তর পতেঙ্গা ওয়ার্ড, পূর্বে কর্ণফুলী নদী ও কর্ণফুলী উপজেলার বড় উঠান ইউনিয়ন, দক্ষিণে কর্ণফুলী নদী ও আনোয়ারা উপজেলার বৈরাগ ইউনিয়ন এবং পশ্চিমে ৪০নং উত্তর পতেঙ্গা ওয়ার্ড ও বঙ্গোপসাগর অবস্থিত।
প্রশাসনিক কাঠামো
দক্ষিণ পতেঙ্গা চট্টগ্রাম সিটি কর্পোরেশনের আওতাধীন ৪১নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের পতেঙ্গা থানার আওতাধীন। এটি ২৮৮নং চট্টগ্রাম-১১ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকাসমূহ হল:
শিক্ষা ব্যবস্থা
২০১১ সালের আদমশুমারি অনুযায়ী দক্ষিণ পতেঙ্গা ওয়ার্ডের সাক্ষরতার হার ৬৯.৪%। এ ওয়ার্ডে ১টি কলেজ, ২টি মাদ্রাসা, ২টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
ব্যাংক
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ৪১নং দক্ষিণ পতেঙ্গা ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:
বুনিয়ারিত ফুকসাচত
বুনিয়ারিত ফুকসাচত (জন্ম ২৫ আগস্ট ১৯৭৮) একজন থাই স্প্রিন্টার। তিনি ২০০০ গ্রীষ্মকালীন অলিম্পিকে পুরুষদের ৪ × ১০০ মিটার রিলেতে প্রতিদ্বন্দ্বিতা করেছিলেন।
দীপিকা পাড়ুকোন অভিনীত চলচ্চিত্রের তালিকা
২০০৯-এর প্রথম চলচ্চিত্র মুক্তি পায় অক্ষয় কুমারের বিপরীতে কুংফু হাস্যরসাত্মক চাঁদনী চৌক টু চায়না, বক্স অফিসে ব্যর্থ হিসাবে প্রমাণিত হয়। তবে তার পরবর্তী ছবি ইমতিয়াজ আলীর প্রণয়ধর্মী লাভ আজ কাল বিশ্বব্যাপী  ₹১.২ বিলিয়ন (ইউএস$১৭ মিলিয়ন) উপার্জন করে এবং ফিল্মফেয়ারে তাকে দ্বিতীয় বারের জন্য শ্রেষ্ঠ অভিনেত্রীর মনোনয়ন এনে দেয়। ২০১০ সালে দীপিকা পাড়ুকোনের পাঁচটি চলচ্চিত্র মুক্তি পায়। হাস্যরসাত্মক ছবি হাউসফুল ছিল বাণিজ্যিক সাফল্য,  যদিও তার অন্য চারটি মুক্তি বক্স অফিসে ব্যর্থ হয়। তার ২০১১ সালের মুক্তিপ্রাপ্ত দুটি চলচ্চিত্র- আরাকশন এবং হাস্যরসাত্মক ছবি দেশী বয়েজের সাথেও দুর্বলভাবে গৃহীত ছায়াছবিগুলির ধারাবাহিকতা অব্যাহত ছিল। ২০১২ সালের হোমি আডাজানিয়ার বক্স অফিস সফল ককটেল ছবিতে একজন আবেগপ্রবণ পার্টি-মেয়ের প্রশংসিত চরিত্রে অভিনয় পাড়ুকোনের কর্মজীবনের সন্ধিক্ষণ হিসেবে চিহ্নিত হয়, যা তাকে সমালোচকদের কর্তৃক প্রশংসা অর্জনের পাশাপাশি বিভিন্ন পুরস্কার সমারোহ অনুষ্ঠানে শ্রেষ্ঠ অভিনেত্রীর জন্য মনোনয়ন এনে দেয়।
তিনি কমেডি ইয়ে যাবানি ইয়ে দিওয়ানি (২০১৩), চেন্নাই এক্সপ্রেস (২০১৩) এবং হ্যাপি নিউ ইয়ার (২০১৪) চলচ্চিত্রে সাফল্যের সাথে অভিনয় করেন যা সর্বোচ্চ-আয়কারী বলিউড চলচ্চিত্রের তালিকায় স্থান নেয়। তিনি ট্র্যাজেডি গোলিয়োঁ কী রাসলীলা রাম-লীলা (২০১৩) চলচ্চিত্রে অভিনয়ের জন্য প্রশংসা লাভ করেন এবং শ্রেষ্ঠ অভিনেত্রীর জন্য ফিল্মফেয়ার পুরস্কার লাভ করেন। ২০১৫ সালে, তার কমেডি-নাট্য চলচ্চিত্র পিকু মুক্তি পায়, একই সালের ১৮ ডিসেম্বর মুক্তিপ্রাপ্ত ঐতিহাসিক ছবি বাজীরাও মস্তানিতে তিনি মস্তানি চরিত্রে দারুণ অভিনয় করেছেন। দীপিকা পাড়ুকোনের প্রথম অভিনীত হলিউড চলচ্চিত্র হল- এক্সএক্সএক্স: রিটার্ন অফ জান্ডার কেজ (২০১৭) - বিশ্বব্যাপী ৩৪৫ মিলিয়ন মার্কিন ডলারেরও বেশি আয় করে। ২০১৬ সালে বানশালী-এর ₹৫.৪৫ বিলিয়ন (৮৩ মিলিয়ন মার্কিন ডলার) অর্থায়নে নির্মিত পদ্মাবত চলচ্চিত্রে পদ্মাবতীর ভূমিকায় অভিনয় করেছিলেন।
দ্য অন্নপূর্ণা এক্সপ্রেস
থাম্ব| অন্নপূর্ণা এক্সপ্রেসের লোগো দ্য অন্নপূর্ণা এক্সপ্রেস হল একটি ইংরেজি ভাষার ব্রডশিট সংবাদপত্র, যা নেপালে প্রতিদিন প্রকাশিত এবং বিতরণ করা হয়।
মুকুন্দপুর ইউনিয়ন, কাহারোল
মুকুন্দপুর ইউনিয়ন বাংলাদেশের রংপুর বিভাগের দিনাজপুর জেলার কাহারোল উপজেলার অন্তর্গত একটি ইউনিয়ন পরিষদ। এটি ৯১.৯৭ কিমি২ (৩৫.৫১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৭৫৯ জন।
ইউনিয়ন পরিষদ জনবল
বর্তমান চেয়ারম্যান : মোঃ একেএম ফারুক
গ্রামসমূহ
উচিৎপুর, নিজিয়া, খরচন্দা, হাতিশা, গোপালপুর, সুন্দইল, চকমহরম, চকপ্রানকৃষ্ণ, পৌরিয়া, পানিশাইল, ডহন্ডা, মুকুন্দপুর, রামপুর, দেবীপুর, প্রসাদপুর, মিক্রমপুর, মোহাম্মদপুর, মহদীপুর, জগন্নাথপুর, ঢিপীকুড়া, পাইকপাড়া, দেওনাঘাটা, চকবাজিৎপুর, লক্ষিপুর।
ইউনিয়নটিতে মোট গ্রামের সংখ্যা ২৪টি ও মৌজার সংখ্যা ২৪টি।
জনসংখ্যা
২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৭৫৯ জন (পুরুষ-১৩৮৫১, মহিলা-১২৯০৮)।
আনজাশা
আনজাশা (আরবিঃ أنجاشا) মুহাম্মাদের একজন পুরুষ সাহাবা ও আবিসিনিয়ার কৃষ্ণকায় ক্রীতদাস ছিলেন। এবং তিনি সুমিষ্টস্বরে গান গেয়ে উট চালাতে পারদর্শী ছিলেন।
পরিচয়
আনজাশার উপনাম ছিলো ছিল আবু মারিয়া। তিনি বিদায় হজ্বের দিন মুহাম্মাদের কাফেলার সাথে উপস্থিত ছিলেন। আনজাশা মহিলা যাত্রী বাহনে গান গেয়ে শুনাতেন, ঐদিন তার কাফেলাতে মুহাম্মাদের স্ত্রীগণও ছিলো। একসময় তিনি গান গেয়ে উট চালানো শুরু করলে উট খুব দ্রুত গতিতে চলতে শুরু করে। তখন মুহাম্মাদ তাকে গান গেয়ে উট চালাতে নিষেধ করলেন, কেননা ঐ কাফেলায় মহিলা ছিলো।
পোকেমন: দ্য রাইজ অব ডার্করাই
thumb|upright=1.5|পোকেমন: দ্য রাইজ অব ডার্করাই এর পোস্টার
পোকেমন মুভি: দ্য রাইজ অব ডারক্রাই হচ্ছে ২০০৭ সালের জাপানি অ্যানিমে ভ্রমণকানীনিভিত্তিক চলচ্চিত্র যা ওএলএম, ইনক প্রযোজনা এবং তোহো বিতরণ করেছে। ছবিটি পরিচালনা করেছিলেন কুনিহেকো যুয়ামা এবং রচনা করেছেন হিদেকি সোনোদা। সাতোশি তাজিরি, জুনিচি মাসুদা এবং কেন সুগিমুরি নির্মিত পোকমন চলচ্চিত্র সিরিজের এটি দশম অ্যানিমেটেড চলচ্চিত্র।
এই চলচ্চিত্রে, পলকিয়া এবং ডিয়ালগা, পোকেমন নামে পরিচিত এমন দুটি প্রাণী যাদের কখনই সাক্ষাত হওয়ার কথা নয়। কিন্তু, মাত্রার(dimensions) মধ্যে মহাকাশে দেখা হয়। এলামোস শহর এর আশেপাশের স্থানসমূহে তারা  বিশৃঙ্খলা তৈরি করে। নগরবাসী এই ঘটনাগুলিকে ডারক্রাই নামক দুঃস্বপ্ন দানকারি পোকেমনকে এর কারণ হিসাবে চিহ্নিত করে ও তাকে দোষারোপ করে, যে এই শহরটিকে পালকিয়া ও ডিয়ালগা থেকে রক্ষা করার চেষ্টা করছে । চলচ্চিত্রটি ১৪ জুলাই, ২০০৭ সালে জাপানে প্রকাশিত হয়েছিল। দুটি সিক্যুয়াল প্রকাশিত হয়েছে,২০০৮ সালের পোকেমন: জিরাটিনা  অ্যান্ড দি  স্কাই ওয়ারিয়র এবং ২০০৯ সালে পোকেমন: আর্কিয়াস অ্যান্ড দি  জুয়েল অফ লাইফ ।
হিও গা-ইউন
জীবনী
হিও এর জন্ম ১৮ মে ১৯৯০ সালে সিওলে। তিনি ২০০৫ সালে এসএম এন্টারটেইনমেন্ট এর নবম "সেরা গায়ক প্রতিযোগিতায়" দ্বিতীয় স্থান অর্জন করেছিলেন। তিনি ডংডুক গার্লস হাই স্কুল থেকে স্নাতক হয়েছেন। ২০০৮ সালে, হিও মারিওয়ের "আই'ম ইউরস" মিউজিক ভিডিওতে উপস্থিত হয়েছিলেন, ২এএম ব্যান্ডের সিওলংয়ের সাথে।
২০১১ সালে, তিনি দংগুক বিশ্ববিদ্যালয়ে ভর্তি হন যেখানে তার প্রধান বিষয় ছিল নাট্যশালা ও চলচ্চিত্র। ১৭ সেপ্টেম্বর, ২০১৪ এ, হিও অন্যান্য তারকাদের সাথে দংগুক বিশ্ববিদ্যালয়ের মুখপাত্র হিসাবে নিযুক্ত হন। তিনি ২০১৬ সালে স্নাতক পাশ করেন।
বড়ি (খাদ্য)
বড়ি শুকনো মসুর ডালের পুডিংবিশেষ যা বাঙালি খাবারে বেশ জনপ্রিয় । এটি মাষকলাই ডাল এবং চালকুমড়া একটি পেস্ট থেকে তৈরি করা হয়। এটি সাধারণত ৩-৫ দিনের জন্য রোদে শুকনো থাকে। একবার পুরোপুরি শুকিয়ে গেলে সহজেই এটি প্রায় এক বছরের জন্য স্থায়ী হতে পারে।
ইতিহাস
পূর্ব মেদিনীপুর জেলাটি নকশা বড়ির  জন্যে বিখ্যাত। বোড়ি প্রস্তুত করা প্রায় স্বতন্ত্রভাবে পরিবারের মহিলারা করেন, কখনও কখনও বাচ্চাদের দ্বারা সহায়তা করেন। সাধারণ ধারণার বিপরীতে, এটি গাছে জন্মে না।
বোড়ি ভাজা এবং একটি জলখাবার হিসাবে খাওয়া যেতে পারে বা স্বাদ বাড়াতে এবং বিভিন্ন জাতের মাছ বা উদ্ভিজ্জ খাবার রান্নায় যোগ করা যায়।
তৈরির পদ্ধতি
পেস্টটি সূর্যের আলোতে একটি মাদুরের উপরে হাতে রেখে দেওয়া হয়। ভিজার সময় এটি মাদুরের সাথে লেগে থাকে তবে যখন বোরি পুরোপুরি শুকায় তবে সহজেই তা নামতে পারে। বোরির সরলতম রূপে পেস্টটি ছড়িয়ে দেওয়ার কারণে প্রাকৃতিকভাবে ঘটে যাওয়া শঙ্কুগত আকার নেয়।
জড়িত শৈল্পিক ডিজাইনগুলি যখন ফানেলের মাধ্যমে আটকানো হয় তখন পেস্ট দিয়েও তৈরি করা যায়। একে নকশা বোরি বলা হয়। একে গহনা বড়ি বা গায়না বোড়িও বলা হয় কারণ নকশাগুলি প্রায়শই গহনাগুলির মতো দেখায় (গহনা বা গায়না গহনাগুলির জন্য বাঙালি)। মাদুর থেকে অপসারণের সময় নকশা বোরি ভঙ্গ করা এড়াতে পেস্ট দেওয়ার আগে পোস্ত বীজের একটি স্তর ছড়িয়ে দেওয়া হয়।